Vyhodnotenie medzirezortného pripomienkového konania

Návrh nariadenia vlády Slovenskej republiky, ktorým sa vyhlasuje záväzná časť Vodného plánu Slovenska obsahujúca program opatrení na dosiahnutie environmentálnych cieľov- Nové znenie 

Spôsob pripomienkového konania	Implementácia Vodného plánu SR a rámcovej smernice o vode 	
Počet vznesených pripomienok, z toho zásadných	39  / 8 	
Počet vyhodnotených pripomienok	39 	
		
Počet akceptovaných pripomienok, z toho zásadných	39  / 8 	
Počet čiastočne akceptovaných pripomienok, z toho zásadných	0  / 0 	
Počet neakceptovaných pripomienok, z toho zásadných	0  / 0 	
		
Rozporové konanie (s kým, kedy, s akým výsledkom)		
Počet odstránených pripomienok		
Počet neodstránených pripomienok		

Sumarizácia vznesených pripomienok podľa subjektov
Č.	Subjekt	Pripomienky do termínu	Pripomienky po termíne	Nemali pripomienky	Vôbec nezaslali	
1 .	Ministerstvo výstavby a regionálneho rozvoja Slovenskej republiky 	 	 	 	x 	
2 .	Úrad pre verejné obstarávanie 	 	 	x 	 	
3 .	Úrad priemyselného vlastníctva Slovenskej republiky 	 	 	x 	 	
4 .	Generálna prokuratúra Slovenskej republiky 	1 (1o,0z) 	 	 	 	
5 .	Protimonopolný úrad Slovenskej republiky 	 	 	x 	 	
6 .	Ústredie práce, sociálnych vecí a rodiny 	 	 	 	x 	
7 .	Centrum pre medzinárodnoprávnu ochranu detí a mládeže 	 	 	 	x 	
8 .	Národný bezpečnostný úrad 	 	 	 	x 	
9 .	Konfederácia odborových zväzov Slovenskej republiky 	1 (1o,0z) 	 	 	 	
10 .	Asociácia zamestnávateľských zväzov a združení Slovenskej republiky 	 	 	x 	 	
11 .	Národná banka Slovenska 	 	 	 	x 	
12 .	Legislatívna rada vlády Slovenskej republiky 	 	 	 	x 	
13 .	Združenie miest a obcí Slovenska 	1 (0o,1z) 	 	 	 	
14 .	Európske spotrebiteľské centrum 	 	 	 	x 	
15 .	Krajský úrad životného prostredia Nitra  	 	 	 	x 	
16 .	Krajský úrad životného prostredia Bratislava 	 	 	 	x 	
17 .	Krajský úrad životného prostredia Trnava 	 	 	 	x 	
18 .	Krajský úrad životného prostredia Banská Bystrica 	 	 	 	x 	
19 .	Krajský úrad životného prostredia Žilina 	 	 	 	x 	
20 .	Krajský úrad životného prostredia Košice 	 	 	 	x 	
21 .	Krajský úrad životného prostredia Prešov 	 	 	 	x 	
22 .	Asociácia priemyselnej ekológie  	 	 	 	x 	
23 .	Ministerstvo financií Slovenskej republiky 	4 (4o,0z) 	 	 	 	
24 .	Ministerstvo zahraničných vecí Slovenskej republiky 	 	 	x 	 	
25 .	Ministerstvo obrany Slovenskej republiky 	1 (0o,1z) 	 	 	 	
26 .	Krajský úrad životného prostredia v Trenčíne 	 	 	 	x 	
27 .	Najvyšší kontrolný úrad Slovenskej republiky 	 	 	x 	 	
28 .	Úrad jadrového dozoru Slovenskej republiky 	 	 	x 	 	
29 .	Štátny dopravný úrad 	 	 	 	x 	
30 .	Odbor aproximácie práva sekcie vládnej legislatívy Úradu vlády SR 	 	 	 	x 	
31 .	Štatistický úrad Slovenskej republiky 	2 (2o,0z) 	 	 	 	
32 .	Ministerstvo práce, sociálnych vecí a rodiny Slovenskej republiky 	6 (6o,0z) 	 	 	 	
33 .	Ministerstvo školstva, vedy, výskumu a športu Slovenskej republiky 	 	 	x 	 	
34 .	Najvyšší súd Slovenskej republiky 	 	 	 	x 	
35 .	Úrad vlády Slovenskej republiky 	1 (1o,0z) 	 	 	 	
36 .	Správa štátnych hmotných rezerv Slovenskej republiky 	 	 	x 	 	
37 .	Úrad geodézie, kartografie a katastra Slovenskej republiky 	7 (7o,0z) 	 	 	 	
38 .	Ministerstvo kultúry Slovenskej republiky 	 	 	x 	 	
39 .	Ministerstvo dopravy, výstavby a regionálneho rozvoja Slovenskej republiky 	 	 	x 	 	
40 .	Ministerstvo hospodárstva Slovenskej republiky 	5 (3o,2z) 	 	 	 	
41 .	Podpredseda vlády SR pre ľudské práva a národnostné menšiny 	 	 	x 	 	
42 .	Ministerstvo spravodlivosti Slovenskej republiky 	 	 	x 	 	
43 .	Odbor verejného obstarávania 	 	 	 	x 	
44 .	Ministerstvo vnútra Slovenskej republiky 	 	 	 	x 	
45 .	Odbor právnych služieb a odvolacích konaní 	 	 	 	x 	
46 .	Ministerstvo životného prostredia Slovenskej republiky  	 	 	 	x 	
47 .	Úrad splnomocnenca vlády SR pre územnú samosprávu, integrovaný manažment povodí a krajiny 	 	 	 	x 	
48 .	Ministerstvo pôdohospodárstva a rozvoja vidieka Slovenskej republiky 	2 (2o,0z) 	 	 	 	
49 .	Únia miest Slovenska 	 	 	 	x 	
50 .	Úrad pre normalizáciu, metrológiu a skúšobníctvo Slovenskej republiky 	 	 	x 	 	
51 .	Ministerstvo zdravotníctva Slovenskej republiky 	4 (4o,0z) 	 	x 	 	
52 .	Úrad pre reguláciu sieťových odvetví 	 	 	x 	 	
53 .	Asociácia vodárenských spoločností 	4 (0o,4z) 	 	 	 	
	SPOLU	39 (31o,8z) 	0 (0o,0z) 	21 	25 	

Vyhodnotenie vecných pripomienok je uvedené v tabuľkovej časti.

Vysvetlivky  k použitým skratkám v tabuľke:	
O – obyčajná	A – akceptovaná	
Z – zásadná	N – neakceptovaná	
	ČA – čiastočne akceptovaná	

Subjekt	Pripomienka	Typ	Vyh.	Spôsob vyhodnotenia	
GP SR 	K § 3 
Vzhľadom na skutočnosť, že s účinnosťou od 1. júla 2010 ministerstvo životného prostredia bude zrušené, odporúčame tejto skutočnosti prispôsobiť aj určenie ministerstva, na ktorom bude Vodný plán Slovenska uložený. 	O 	A 	Návrh nariadenia vlády SR je prepracovaný z dôvodu opätovného vytvorenia Ministerstva životného prostredia Slovenskej republiky. 	
KOZ SR 	Stanovisko k návrhu nariadenia vlády Slovenskej republiky, ktorým sa ustanovuje program opatrení na dosiahnutie environmentálnych cieľov. 
KOZ SR nemá k predmetnému návrhu vyhlášky pripomienky. 	O 	A 	 	
ZMOS 	K materiálu ako celku: 

 
Zásadne nesúhlasíme s predloženým znením nariadenia Vlády SR, ktorým sa ustanovuje program opatrení na dosiahnutie environmentálnych cieľov pre účely realizácie Vodného plánu Slovenska v zmysle zákona č. 364/2004 Z.z. o vodách v znení neskorších predpisov. 

Odôvodnenie: 

Nariadením sa má ustanoviť záväzná časť Vodného plánu Slovenska, ktorá má obsahovať program opatrení na dosiahnutie environmentálnych cieľov pre útvary povrchovej a podzemnej vody. Upozorňujeme, že Vodný plán Slovenska bol pripravený a schválený bez riadneho prerokovania so zainteresovanými stranami, ako to požaduje Rámcová smernica o vode. Predkladateľ návrhu nariadenia zároveň neakceptoval pripomienky ZMOS k návrhu opatrení, ktoré vyplývajú z významných vodohospodárskych problémov obcí a miest. Opakovane tak dochádza k situácii, kedy je zásadný materiál pripravený jednostranne bez prerokovania so zainteresovanými stranami (zástupcovia obcí a miest, vodárenských spoločností, farmári, lesníci, zástupcovia priemyslu). Materiál tiež vykazuje nedostatky z hľadiska uplatňovania zásad integrovaného manažmentu vodných zdrojov a pôdneho fondu. Návrhy a následná realizácia viacerých opatrení, projektov a stavieb, nemajú reálne finančné krytie a nie sú riadne prerokované s dotknutými stranami. V procese návrhu programu opatrení opätovne absentuje princíp „zdola – nahor“, kde sa na základe analýzy miestnych potrieb a stavu definujú najpotrebnejšie a najefektívnejšie opatrenia na dosiahnutie dobrého stavu vôd tak po stránke kvality, ako aj kvantity. Navrhovaný program opatrení nerieši napr. problematiku stávajúcich meliorácií v území, potreby v oblasti protipovodňovej prevencie, ako aj zabezpečenia čistenia komunálnych odpadových vôd v obciach pod 2000 obyvateľov. Navrhujeme návrh príslušného nariadenia vrátiť na riadne odborné prerokovanie so zainteresovanými stranami a až následne ho predložiť do legislatívneho procesu, po dosiahnutí principiálnej zhody najvýznamnejších subjektov, alebo partnerov, ktorí sa majú podieľať na jeho financovaní a zabezpečení. 

 	Z 	A 	Návrh nariadenia vlády je prepracovaný z hľadiska legislatívno- technického tak, aby bol v súlade so splnomocňovacím ustanovením § 81 ods. 1 a § 14 ods. 3 vodného zákona a v súlade s Ústavou SR.  	
MF SR 	Všeobecne 
Beriem na vedomie, že finančné prostriedky potrebné na program opatrení na dosiahnutie environmentálnych cieľov budú zabezpečené v rámci schválených limitov výdavkov kapitoly Ministerstva životného prostredia SR a ostatných dotknutých kapitol na príslušný rozpočtový rok, bez zvýšených dôsledkov na štátny rozpočet. 	O 	A 	 	
MF SR 	Všeobecne 
Návrh odporúčam prehodnotiť v kontexte s Ústavou SR, pretože by mohol byť nesúladný s jej čl. 13 ods. 1 (§ 2 ods. 4), pretože ukladá povinnosti a s jej čl. 120 ods. 1 (§ 2 ods. 2 až 4, § 3), pretože by mohol byť posúdený ako nesúladný so splnomocňovacím ustanovením vykonávaného zákona. 	O 	A 	Návrh nariadenia vlády je zosúladený s Ústavou SR - čl. 13 a čl. 120 a so splnomocňovacím ustanovením. 	
MF SR 	Všeobecne 
Návrh je potrebné zosúladiť s prílohou č. 2 Legislatívnych pravidiel vlády SR (napr. poznámka pod čiarou k odkazu 1, príloha č. 1 - členenie, Príloha č. 2 tabuľka č. 1, 3 až 6 - uviesť vysvetlivky k skratkám, tabuľka č. 6 - v úvodnej vete doplniť názov zákona č. 245/2003 Z.z., slovo „Eur“ a symbol eura „€“ nahradiť slovom „eur“). 	O 	A 	Návrh nariadenia vlády sa prepracoval v súlade s Legislatívnymi pravidlami vlády SR. 	
MF SR 	Všeobecne 
V prílohe č. 1 písm. B bode 2.1.2.2. odporúčam slovo „ministerstvom“ nahradiť slovami „Ministerstvom životného prostredia Slovenskej republikyx)“ a v poznámke pod čiarou k odkazu x uviesť § 4 ods. 4 vodného zákona. 	O 	A 	Príloha č. 1 sa vypustila. 	
MO SR 	Doložka vplyvov 
Doložka vplyvov 
Žiadame prepracovať tabuľku č. 2 v doložke vplyvov (vplyv na verejné financie) z ktorej vypustiť údaj, že náklady v rokoch 2010 - 2012 budú hradené formou spolufinancovania projektov aj z rozpočtovej kapitoly Ministerstva obrany Slovenskej republiky. V nadväznosti na uvedené, žiadame upraviť aj text uvedený v poslednom odseku doložky vplyvu na verejné financie. 

Odôvodnenie: 
Uvádzané spolufinancovanie projektov z rozpočtových kapitol MŽP SR, MO SR, MP SR, MDPaT SR v rozsahu 13,22 mil. Eur pre rok 2010, 19,8656 mil. Eur pre rok 2011 a 19,8656 mil. Eur pre rok 2012 nie je v súlade so schváleným Štátnym programom sanácie environmentálnych záťaží. Štátny program sanácie environmentálnych záťaží na roky 2010-2015 predpokladá ich likvidáciu prioritne z prostriedkov fondov EÚ bez nároku na vlastné zdroje MŽP SR, MO SR, MP SR, MDPaT SR pre obdobie rokov 2010 až 2012. Prípadné spolufinancovanie zostávajúcich prác z rozpočtov jednotlivých kapitol je v tomto programe predpokladané až od roku 2013, s predpokladom účelového navýšenia zdrojov kapitoly podľa prezentovaných potrieb a možností štátneho rozpočtu (uvedené vyplýva z tabuľky č. 28 v materiáli Štátny program sanácie environmentálnych záťaží). 
 	Z 	A 	Doložka vplyvov sa prepracovala a údaje sa vypustili. 	
ŠÚ SR 	K prílohe č. 2 
V tabuľkách, ktoré obsahuje príloha č. 2, odporúčame doplniť vysvetlivky použitých kódov alebo skratiek s výnimkou tých tabuliek, ktoré už majú vysvetlivky vypracované. Pri kódoch odporúčame uviesť zdroj, kde je zoznam kódov zverejnený resp. dostupný. 
 	O 	A 	Príloha č. 2 sa vypustila. 	
ŠÚ SR 	K prílohe č. 2 
V tabuľke č. 5 odporúčame „kód OKEČ“ nahradiť kódom „SK NACE“, t. j. klasifikáciou, ktorá nahradila OKEČ. Nová klasifikácia bola vydaná vyhláškou Štatistického úradu Slovenskej republiky č. 306/2007 Z. z., ktorou sa vydáva Štatistická klasifikácia ekonomických činností. 

 	O 	A 	Príloha č. 5 sa vypustila. 	
MPSVR SR 	Všeobecná pripomienka 
Odporúčame v predkladacej správe, v dôvodovej správe, v prílohách ako i v doložke o posúdení vplyvov k návrhu nariadenia vlády Slovenskej republiky rozpísať skratky „vláda SR“, „SR“, „EÚ“,“EP“, „MŽP SR“, „MO SR“, „MP SR“ a „MDPaT SR“ a uvádzať ich v príslušnom gramatickom tvare. 
Odôvodnenie: 
Gramatická pripomienka. 
 	O 	A 	Upravené. 	
MPSVR SR 	K prílohe č. 1 
Odporúčame v Prílohe č. 1 v písmene B. bod 2.1.2.2 nahradiť slovo „ministerstvom“ úplným názvom ústredného orgánu štátnej správy, nakoľko v Prílohe č. 1 nebola zavedená legislatívna skratka „(ďalej len ministerstvo)“. 
Odôvodnenie: 
Legislatívnotechnická pripomienka. 
 	O 	A 	Príloha č. 1 sa vypustila. 	
MPSVR SR 	K prílohe č. 1 
Odporúčame v Prílohe č. 1 v písmene B. bod 3.2.5 nahradiť slová „vzdelávanie pracovníkov v oblasti hospodárenia“ slovami „vzdelávanie zamestnancov v oblasti hospodárenia“. 
Odôvodnenie: 
Zákon č. 311/2001 Z. z. Zákonník práce v znení neskorších predpisov nepozná inštitút pracovník. 
 	O 	A 	Príloha č. 1 sa vypustila. 	
MPSVR SR 	K tabuľke č. 6 
Odporúčame v tabuľke č. 6 vložiť za slová „zákon č. 245/2003 Z. z.“ slová „o integrovanej prevencii a kontrole znečisťovania životného prostredia a o zmene a doplnení niektorých zákonov“. 
Odôvodnenie: 
Legislatívnotechnická pripomienka. 
 	O 	A 	Tabuľka č. 6 sa vypustila. 	
MPSVR SR 	K doložke o posúdení vplyvov a návrhu komuniké 
Odporúčame v bode 2. osobitnej časti doložky o posúdení vplyvov k návrhu nariadenia vlády Slovenskej republiky nahradiť slová „smernica o ovde“ slovami „smernica o vode“. Zároveň odporúčame v návrhu komuniké nahradiť slová „schválila návrhu“ slovami „schválila návrh“. 
Odôvodnenie: 
Gramatická pripomienka. 
 	O 	A 	Upravené. 	
MPSVR SR 	Všeobecná pripomienka 
K predloženému návrhu nariadenia vlády Slovenskej republiky č.../2010, ktorým sa ustanovuje program opatrení na dosiahnutie environmentálnych cieľov uplatňujeme rovnaké legislatívnotechnické pripomienky, ktoré sme uplatnili k návrhu nariadenia vlády Slovenskej republiky č.../2010, ktorým sa ustanovuje program opatrení na dosiahnutie environmentálnych cieľov, ktorý bol Ministerstvu práce, sociálnych vecí a rodiny Slovenskej republiky doručený 21. 04. 2010 pod rezortným číslom Ministerstva životného prostredia Slovenskej republiky 6193/2010-7.1. 	O 	A 	Pripomienky sa akceptovali, materiál bol z technických dôvodov dvakrát uverejnený na PPP. 	
ÚV SR 	ku Komuniké (Návrh) 
Slovo "návrhu" odporúčame opraviť na "návrh". 
Ide o gramatickú úpravu textu. 	O 	A 	Gramatická chyba je opravená. 	
ÚGKK SR 	K Tabuľke č. 1, Všeobecná pripomienka, K prílohe č. 2 
Názvy je potrebné uvádzať správne. Písanie celých názvov veľkými písmenami je nesprávne – pri viacslovných názvoch nie je jasné, ktoré slová sú vlastné mená a ktoré druhové označenia. 

Odôvodnenie: 
Úrad geodézie, kartografie a katastra SR rozhoduje podľa pravidiel slovenského pravopisu so súhlasom Ministerstva kultúry Slovenskej republiky o štandardizácii geografických názvov. Vzhľadom na to, že podľa § 18 ods. 7 zákona NR SR č. 215/1995 Z. z. v znení neskorších predpisov sú štandardizované geografické názvy záväzné, odporúčame uvedené zmeny v prílohe č. 2.  	O 	A 	Príloha č. 2 sa vypustila. 	
ÚGKK SR 	K Tabuľke č. 2, Všeobecná pripomienka, K prílohe č. 2 
Názvy obcí v stĺpci "D", napr. "Výčapy-Opatovce" sa píšu so spojovníkom a bez medzier. Je potrebné doplniť diakritiku. 
V stĺpci "F" sa uvádzajú spojenia názvov dvoch objektov, prípadne bližšie určená lokalita. Názvy dvoch obcí by sa mali uvádzať buď s pomlčkou a s medzerami (napr. "Púchov – Streženice") alebo so spojkou (napr. "Púchov a Streženice"). 
Názvy obcí so spresnením časti obce by sa mali uvádzať v tvare "Šaľa, č. o. Veča", prípadne s pomlčkou a medzerami "Šaľa – Veča". Nemali by sa uvádzať názvy, ktoré nie sú všeobecne známe, napr. "Vulkán-Bošany". 

Odôvodnenie: 
Úrad geodézie, kartografie a katastra SR rozhoduje podľa pravidiel slovenského pravopisu so súhlasom Ministerstva kultúry Slovenskej republiky o štandardizácii geografických názvov. Vzhľadom na to, že podľa § 18 ods. 7 zákona NR SR č. 215/1995 Z. z. v znení neskorších predpisov sú štandardizované geografické názvy záväzné, odporúčame uvedené zmeny v prílohe č. 2.  	O 	A 	Príloha č. 2 sa vypustila. 	
ÚGKK SR 	K Tabuľke č. 3, Všeobecná pripomienka, K prílohe č. 2 
V stĺpci "E" je potrebné uvádzať správne dvojslovné názvy typu "Plevník-Drienové", "Maršová-Rašov" – so spojovníkom a bez medzier. Bližšie určená lokalita napr. "Bratislava – Rusovce" (alebo "Bratislava – m. č. Rusovce"), "Kuzmice – okr. Topoľčany" sa uvádzajú s pomlčkou a s medzerami. 

Odôvodnenie: 
Úrad geodézie, kartografie a katastra SR rozhoduje podľa pravidiel slovenského pravopisu so súhlasom Ministerstva kultúry Slovenskej republiky o štandardizácii geografických názvov. Vzhľadom na to, že podľa § 18 ods. 7 zákona NR SR č. 215/1995 Z. z. v znení neskorších predpisov sú štandardizované geografické názvy záväzné, odporúčame uvedené zmeny v prílohe č. 2.  	O 	A 	Príloha č. 2 sa vypustila. 	
ÚGKK SR 	K Tabuľke č. 4, Všeobecná pripomienka, K prílohe č. 2 
V stĺpci "H" dvojslovné názvy vodných tokov je potrebné uvádzať gramaticky správne, napr. "Brezovský potok" (resp. "Brezovský p."). 
Odporúčame zjednotiť uvádzanie druhého slova názvu vodných tokov – buď skratky (p., k.) alebo vypísať celé slovo (potok, kanál). 
Ak nejde o názov, píše sa výraz s malým začiatočným písmenom, napr. obtokové rameno Váhu. 
Názvy by sa mali uvádzať gramaticky a vecne správne, napr. Stará rieka, nie Stará Rieka; Rameno Starej rieky, nie Rameno Starej Rieky; Veľký Meder-Holiare, nie K. Veľký Meder-Holiare; VN Malá Domaša alebo VN Veľká Domaša, nie VN Domaša. 

Odôvodnenie: 
Úrad geodézie, kartografie a katastra SR rozhoduje podľa pravidiel slovenského pravopisu so súhlasom Ministerstva kultúry Slovenskej republiky o štandardizácii geografických názvov. Vzhľadom na to, že podľa § 18 ods. 7 zákona NR SR č. 215/1995 Z. z. v znení neskorších predpisov sú štandardizované geografické názvy záväzné, odporúčame uvedené zmeny v prílohe č. 2.  	O 	A 	Príloha č. 2 sa vypustila. 	
ÚGKK SR 	K Tabuľke č. 5, Osobitná pripomienka, K prílohe č. 2 
Odporúčame názov "Gbelský P." upraviť na "Gbelský p." 

Odôvodnenie: 
Úrad geodézie, kartografie a katastra SR rozhoduje podľa pravidiel slovenského pravopisu so súhlasom Ministerstva kultúry Slovenskej republiky o štandardizácii geografických názvov. Vzhľadom na to, že podľa § 18 ods. 7 zákona NR SR č. 215/1995 Z. z. v znení neskorších predpisov sú štandardizované geografické názvy záväzné, odporúčame uvedené zmeny v prílohe č. 2.  	O 	A 	Príloha č. 2 sa vypustila. 	
ÚGKK SR 	K Tabuľke č. 6, Osobitná pripomienka, K prílohe č. 2 
Odporúčame názov "Kocanský P." upraviť na "Kocanský p." 

Odôvodnenie: 
Úrad geodézie, kartografie a katastra SR rozhoduje podľa pravidiel slovenského pravopisu so súhlasom Ministerstva kultúry Slovenskej republiky o štandardizácii geografických názvov. Vzhľadom na to, že podľa § 18 ods. 7 zákona NR SR č. 215/1995 Z. z. v znení neskorších predpisov sú štandardizované geografické názvy záväzné, odporúčame uvedené zmeny v prílohe č. 2.  	O 	A 	Príloha č. 2 sa vypustila. 	
ÚGKK SR 	K Tabuľke č. 7, Osobitná pripomienka, K prílohe č. 2 
V 1. stĺpci odporúčame: 
Výraz "hať Tvrdonice Holíč" upraviť na "hať kanála (k. ) Tvrdonice-Holíč". 
Výraz "priehradný múr VD Žlina" upraviť na "priehradný múr VD Žilina". 
Výraz "stupeň Beňuš - Filipovo" upraviť na "stupeň Beňuš, č. o. Filipovo", resp. "stupeň Beňuš – Filipovo". 
Výraz "VS Hronok (hronček)" upraviť na "VS Hronček". 

V 4. stĺpci odporúčame: 
Výraz "Prívodný-Odpadový kanál Gabčíkovo" upraviť na "prívodný – odpadový kanál VD Gabčíkovo". 
Výraz "Rajčianka" upraviť na "Rajčanka". 
Výraz "Kvetnianka" upraviť na "Ketský potok". 
Výraz "Jaseniansky potok" upraviť na "Jasenský potok". 
Názov "Bur" upraviť na "Búr." 
Názov "Trnavka" upraviť na "Trnávka". 

Odôvodnenie: 
Úrad geodézie, kartografie a katastra SR rozhoduje podľa pravidiel slovenského pravopisu so súhlasom Ministerstva kultúry Slovenskej republiky o štandardizácii geografických názvov. Vzhľadom na to, že podľa § 18 ods. 7 zákona NR SR č. 215/1995 Z. z. v znení neskorších predpisov sú štandardizované geografické názvy záväzné, odporúčame uvedené zmeny v prílohe č. 2.  	O 	A 	Príloha č. 2 sa vypustila. 	
MH SR 	názvu materiálu 
Odporúčame za posledné slová názvu materiálu doplniť nasledovné: „pre útvary povrchovej a útvary podzemnej vody“ alebo slová „v oblasti vodného hospodárstva“ z dôvodu, že ide o stanovenie programu opatrení na dosiahnutie konkrétnych environmentálnych cieľov v konkrétnej oblasti. 	O 	A 	Názov materiálu sa upravil. 	
MH SR 	návrhu uznesenia 
Na obale materiálu sa uvádza, že súčasťou materiálu je i návrh uznesenia vlády SR, medzi sprievodnými časťami materiálu však tento chýba, resp. nie je riadne vyplnený, žiadame doplniť, pripomienka je zásadná. 	Z 	A 	Uznesenie vlády sa doplnilo. 	
MH SR 	doložke vplyvov 
Časť Vplyvy na verejné financie na v druhom odstavci uvádza, že že výška jednotlivých finančných objemov na prvé plánovacie obdobie 2010- 2015 bude vo výške 2,278 mil. Eur. Táto suma však nekorešponduje so sumou uvedenou v Tab. 1 (Kumulatívny odhad nákladov na realizáciu programu opatrení na prvé plánovacie obdobie 2010 – 2015 (mil. Eur), ktorá podľa predloženého znenia tabuľky predstavuje 2 311,385 mil. Eur, čiže 2,311 mld. Eur. Rovnako odhad 2,278 mil Eur nekorešponduje ani s celkovými nákladmi uvádzanými v Tab. 2. - Zdroje financovania (mil. Eur). Odporúčame sumy skontrolovať a zosúladiť.  	O 	A 	Doložka vplyvov sa prepracovala. 	
MH SR 	doložke vlyvov 
Časť Vplyvy na podnikateľské prostredie: žiadame doplniť odhad nákladov, ktoré súkromnému sektoru (právnickým, alebo fyzickým osobám, vo vlastníctve ktorých sú vodné stavby) vzniknú na základe opatrení uvedených v prílohe č. 1 – bode 4 až 6 časti A, súvisiacich s elimináciou hydromorfologických vplyvov (ako sa uvádza v § 2 návrhu nariadenia, ako i v osobitnej časti Dôvodovej správy), pripomienka je zásadná. 	Z 	A 	Doložka vplyvov sa prepracovala. 	
MH SR 	tabuľke č. 7 prílohy 2.  
Odporúčame doplniť vysvetlivky pre skratky používané v poslednom stĺpci (Realizátor), napr. ČR, HP, RB, ŠL (niekde uvádzané aj ako Lesy SR)... 	O 	A 	Príloha č. 2 sa vypustila. 	
MPRV SR 	K § 3 a 4 
Návrh nariadenia vlády má podľa § 4 nadobudnúť 1. júna 2010. Podľa § 3 je plán uložený na Ministerstve životného prostredia SR. Upozorňujeme, že tento termín krátko pred zrušením MŽP SR. Navrhujeme preto uviesť neskorší dátum účinnosti, ktorý bude zohľadňovať reorganizáciu ministerstiev a v § 3 uviesť nový názov ministerstva, na ktorom bude plán uložený. 	O 	A 	Účinnosť nariadenia vlády sa posunula a materiál sa prepracoval v dôsledku opätovného zriadenia Ministerstva životného prostredia SR. 	
MPRV SR 	K Prílohe č. 1 
V Prílohe č. 1 v bodoch 4, 5, 6, a 7 v rámci opatrení na vodných stavbách nie sú vôbec uvedené hydromelioračné stavby odvodňovacích kanálov, ktoré predovšetkým v bode 5 (Opatrenia na zabezpečenie laterálnej spojitosti mokradí a inundácií s vodným tokom a ostatné morfologické zmeny) majú svoj relevantný význam, nakoľko zaúsťujú do vodných tokov a ich vodný režim je možné súčasnými alebo novozriadenými technickými zariadeniami regulovať. Navrhujeme zahrnúť do uvedených bodov aj hydromelioračné stavby. 	O 	A 	Príloha č. 1 sa vypustila. 	
MZ SR 	 
V materiáli je potrebné slová „Kúpele Dudince, s.r.o., Banská Štiavnica“ nahradiť slovami „Kúpele Dudince, a.s., Dudince“. 

Odôvodnenie: Obchodný register (od 12.3.2003).  	O 	A 	Príloha, v ktorej sa nachádza názov kúpeľov sa vypustila. 	
MZ SR 	Príloha č. 2 
V prílohe č. 2 tabuľka č. 5 položka č. 19 navrhujeme slová „LÚ Diamant“ nahradiť slovami „LD Diamant“. 

Odôvodnenie: Súčasná odborná terminológia má zaužívaný výraz LD – liečebný dom, rovnako je uvedený aj v povolení na prevádzkovanie kúpeľnej liečebne vydanom podľa zákona č. 538/2005 Z. z. 
 	O 	A 	Príloha č. 2 sa vypustila. 	
MZ SR 	 
Taktiež dávame do pozornosti nový názov daného štátneho podniku, ktorý znie: „Slovthermae, Kúpele Diamant Dudince, š.p., Dudince“, vzhľadom na vydanie vodoprávneho povolenia pred týmto dátumom, opravu ponechávame na zvážení predkladateľa. 

Odôvodnenie: Obchodný register (od 5.8.2008). 
 	O 	A 	Príloha sa vypustila. 	
MZ SR 	Tabuľka č. 5 
Do názvu tabuľky č. 5 dávame na zváženie uviesť hodnotené obdobie (roky). 	O 	A 	Príloha č. 5 sa vypustila. 	
Asociácia vodárenských spoločností 	k dokumentu ako celku 
Predkladaný návrh právnej normy natoľko zásadne ovplyvňuje aktivity vo vodnom hospodárstve a je natoľko rozsiahly, že považujeme za neprijateľné prerokúvať ho v skrátenom legislatívnom konaní. Nepripravenosť potvrdzuje spracovateľ aj tým, že 5 dní po zverejnení materiálu na pripomienkovanie(21.04.2010), trvajúce 8 dní (do 29.04.2010), predkladateľ dňa 26.04.2010 materiál opravoval, pričom ani len neuvádza, ktoré časti materiálu boli zmenené. Predĺženie termínu pripomienkovania do 04.05.2010 je rovnako neprijateľné, ako pôvodný termín. 	Z 	A 	V materiáli sa doplnilo len uznesenie vlády SR, ktoré chýbalo a z toho dôvodu sa materiál v PPP uložil ešte raz a posunul sa aj termín. Ostatný materiál sa neupravoval.  	
Asociácia vodárenských spoločností 	k dokumentu ako celku 
Program opatrení v podobe predloženého návrhu nariadenia vlády SR nie je v súlade s programom opatrení, ktorý vláda sama schválila vo Vodnom pláne Slovenska. 	Z 	A 	Návrh nariadenia vlády SR je v súlade so splnomocňovacím ustanovením vodného zákona (§ 81 ods. 1 písm. j) a § 14 ods. 3). 	
Asociácia vodárenských spoločností 	K dokumentu ako celku 
V návrhu nariadenia vlády SR sa uplatňuje názov dokumentu Národný program SR pre vykonávanie smernice Rady 91/271/EHS, ktorý v skutočnosti nie je zverejnený. Na stránkach SAŽP je zverejňovaná len správa pre EK o národnom programe, respektíve správa pre EK o jeho aktualizácii.  	Z 	A 	Názov dokumentu je citovaný aj v § 36 ods. 3 vodného zákona.  	
Asociácia vodárenských spoločností 	K dokumentu ako celku 
Predloženú právnu normu považujeme za nekoncepčnú a nepripravenú. Vychádza z nekvalitne spracovaného materiálu „Vodného plánu Slovenska“, ku ktorému AVS uplatnila množstvo pripomienok. Pripomienky predložené zo strany AVS však MŽP SR všeobecne neakceptovalo. Predkladaný návrh právnej normy „programu opatrení na dosiahnutie environmentálnych cieľov“ musí byť zásadne prepracovaný. Pretože naše snahy o spoluprácu pri príprave a vypracovaní východiskových materiálov MŽP SR takmer dva roky odmietalo, nepovažujeme za možné v priebehu skráteného pripomienkového konania prekladaný návrh akokoľvek vylepšiť. Navrhujeme kompletné prepracovanie Vodného plánu Slovenska, jeho programu opatrení a z neho vyplývajúceho nariadenia vlády. 	Z 	A 	Návrh nariadenia vlády SR sa prepracoval.